
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VIDAUS TARNYBOS STATUTO ĮGYVENDINIMO

2018 m. gruodžio 12 d. Nr. 1300
Vilnius

Vadovaudamasi Lietuvos Respublikos vidaus tarnybos statuto 12 straipsnio 6 dalimi, 17 straipsnio 5 ir 6 dalimis, 18 straipsnio 4 dalimi, 21 straipsnio 2 ir 3 dalimis, 56 straipsnio 1 dalies 4 ir 9 punktais, 57 straipsnio 4 dalimi, 60 straipsnio 9 dalimi, 61 straipsnio 2 dalimi, 65 straipsnio 1, 3 ir 4 dalimis, 66 straipsniu, 69 straipsniu, 70 straipsnio 1, 4 ir 6 dalimis, 85 straipsnio 3 dalimi, Lietuvos Respublikos profesinio mokymo įstatymo 36 straipsnio 5 dalimi ir 38 straipsnio 1 dalimi, Lietuvos Respublikos Vyriausybė nutaria:
. Patvirtinti pridedamus:
. Maksimalių butpinigių vidaus tarnybos sistemos pareigūnams dydžių aprašą;
. Mokymosi stipendijos ir socialinės stipendijos mokėjimo ir kitos materialinės paramos teikimo kursantams tvarkos aprašą;
. Statutinių profesinio mokymo įstaigų profesinio mokymo lėšų skaičiavimo vienam kursantui metodiką;
. Studijų kainos apmokėjimo ir paramos teikimo asmenims, kurie studijuoja aukštosiose mokyklose pagal vidaus tarnybos sistemai reikalingų specialybių studijų programas, tvarkos aprašą;
. Tarnybos ir mokymosi kitose valstybėse laiko įskaitymo į vidaus tarnybos sistemos pareigūno vidaus tarnybos stažą tvarkos aprašą;
. Vidaus tarnybos sistemos pareigūno ir kursanto sveikatos sutrikdymo masto nustatymo tvarkos aprašą;
. Vidaus tarnybos sistemos pareigūnų aprūpinimo tarnybiniu butu (tarnybine gyvenamąja patalpa) tvarkos aprašą;
. Vidaus tarnybos sistemos pareigūnų ir kursantų sunkių, apysunkių ir lengvų sužeidimų, traumų ir kitų sveikatos sutrikdymų sąrašą.
. Įgalioti Lietuvos Respublikos vidaus reikalų ministeriją:
. suderinus su Lietuvos Respublikos finansų ministerija ir Lietuvos Respublikos teisingumo ministerija, nustatyti teisės atkurti vidaus tarnybos sistemos pareigūno statusą tvarką;
. suderinus su Finansų ministerija ir Teisingumo ministerija, nustatyti vidaus tarnybos sistemos pareigūnams, tarnaujantiems Vidaus tarnybos statuto 38 straipsnyje nurodytose operacijose ir misijose užsienyje, priemokos dydį;
. suderinus su Finansų ministerija, Lietuvos Respublikos sveikatos apsaugos ministerija ir Teisingumo ministerija, nustatyti vidaus tarnybos sistemos pareigūnų ir Vidaus tarnybos statuto 61 straipsnio 1 dalies 3 punkte nurodytų kursantų medicininės reabilitacijos, prevencinės medicininės ir psichologinės reabilitacijos, sveikatos grąžinamojo ir antirecidyvinio gydymo, kai tai iš dalies apmokama arba neapmokama iš Privalomojo sveikatos draudimo fondo biudžeto, tvarką;
. suderinus su Finansų ministerija, Sveikatos apsaugos ministerija ir Teisingumo ministerija, nustatyti fiziologines mitybos normas, pagal kurias maistu aprūpinami vidaus tarnybos sistemos pareigūnai ir kursantai jų pasitelkimo statutinių įstaigų veiklą reglamentuojančiuose įstatymuose nustatytoms funkcijoms atlikti specialių tarnybinių užduočių, susijusių su apribojimu palikti specialios tarnybinės užduoties vietą, vykdymo laikotarpiu, taip pat atliekantys tarnybą lauko sąlygomis (lauke arba nešildomose patalpose), į centrinės statutinės įstaigos personalo rezervą įtraukti buvę vidaus tarnybos sistemos pareigūnai mokymų ar pratybų laikotarpiu;
. suderinus su Finansų ministerija ir Teisingumo ministerija, nustatyti maitinimosi išlaidų piniginės kompensacijos, kuri mokama vidaus tarnybos sistemos pareigūnams ir kursantams jų pasitelkimo statutinių įstaigų veiklą reglamentuojančiuose įstatymuose nustatytoms funkcijoms atlikti specialių tarnybinių užduočių, susijusių su apribojimu palikti specialios tarnybinės užduoties vietą, vykdymo laikotarpiu, taip pat atliekantiems tarnybą lauko sąlygomis (lauke arba nešildomose patalpose), į centrinės statutinės įstaigos personalo rezervą įtrauktiems buvusiems vidaus tarnybos sistemos pareigūnams mokymų ar pratybų laikotarpiu, dydį;
. suderinus su Finansų ministerija ir Teisingumo ministerija, nustatyti vidaus tarnybos sistemos pareigūnų, jų šeimos narių ir jų nuosavybės apsaugos, kai dėl vidaus tarnybos sistemos pareigūno tarnybos kyla reali grėsmė jų gyvybei, sveikatai ar turtui, užtikrinimo tvarką;
. suderinus su Finansų ministerija ir Teisingumo ministerija, nustatyti vidaus tarnybos sistemos pareigūnams ir jų šeimos nariams padarytos materialinės žalos, kurią jie patyrė dėl su vidaus tarnybos sistemos pareigūno tarnyba susijusių priežasčių ir kuri yra nustatyta remiantis tarnybinio patikrinimo išvada, atlyginimo tvarką;
. suderinus su Finansų ministerija ir Teisingumo ministerija, nustatyti vidaus tarnybos sistemos pareigūnų, kurie pagal tarnybos pobūdį tarnybos tikslais važinėja keleiviniu ar nuosavybės teise priklausančiu, nuomos, panaudos ar kitais teisėtais pagrindais valdomu transportu, kuris nepriskirtas tarnybiniam transportui, važiavimo išlaidų kompensavimo tvarką ir maksimalų važiavimo išlaidų kompensacijos dydį;
. suderinus su Finansų ministerija ir Teisingumo ministerija, nustatyti vidaus tarnybos sistemos pareigūnų, kurie pagal tarnybos reikmes ar pobūdį vyksta keleiviniu ar nuosavybės teise priklausančiu, nuomos, panaudos ar kitais teisėtais pagrindais valdomu transportu, kuris nepriskirtas tarnybiniam transportui, į tarnybos vietą ir iš jos, kelionės išlaidų kompensavimo sąlygas ir tvarką ir maksimalų kelionės išlaidų kompensacijos dydį.



Ministras Pirmininkas	Saulius Skvernelis



Vidaus reikalų ministras	Eimutis Misiūnas


PATVIRTINTA
Lietuvos Respublikos Vyriausybės
2018 m. gruodžio 12 d. nutarimu Nr. 1300
(Lietuvos Respublikos Vyriausybės
2024 m. sausio 3 d. nutarimo Nr. 10
redakcija)




. Maksimalių butpinigių vidaus tarnybos sistemos pareigūnams dydžių aprašas (toliau – Aprašas) parengtas vadovaujantis Lietuvos Respublikos vidaus tarnybos statuto 65 straipsnio 4 dalimi.
. Maksimalūs butpinigių vidaus tarnybos sistemos pareigūnams (toliau – pareigūnai) dydžiai:
. 11 bazinių socialinių išmokų, kai gyvenamosios patalpos nuomojamos tarnybos vietovėje, esančioje Vilniaus miesto ar Vilniaus rajono savivaldybėje;
. 9,6 bazinės socialinės išmokos, kai gyvenamosios patalpos nuomojamos tarnybos vietovėje, esančioje Kauno miesto, Kauno rajono, Klaipėdos miesto, Klaipėdos rajono, Palangos miesto arba Neringos savivaldybėse;
. 7,3 bazinės socialinės išmokos, kai gyvenamosios patalpos nuomojamos tarnybos vietovėje, esančioje Šiaulių miesto, Šiaulių rajono, Panevėžio miesto, Panevėžio rajono savivaldybėse;
. 5,7 bazinės socialinės išmokos, kai gyvenamosios patalpos nuomojamos tarnybos vietovėje, esančioje kurioje nors kitoje savivaldybėje, išskyrus Aprašo 2.1–2.3 papunkčiuose nurodytas savivaldybes;
. Aprašo 2.1–2.4 papunkčiuose nurodytas dydis didinamas 15 procentų per mėnesį už vieną kartu su pareigūnu gyvenantį jo šeimos narį, nurodytą Vidaus tarnybos statuto 33 straipsnio 7 dalyje (toliau – šeimos narys), ir po 5 procentus per mėnesį už kiekvieną kitą kartu su pareigūnu gyvenantį šeimos narį, tačiau ne daugiau kaip 40 procentų už visus kartu su pareigūnu gyvenančius šeimos narius.
_________________________

MOKYMOSI STIPENDIJOS IR SOCIALINĖS STIPENDIJOS MOKĖJIMO IR KITOS MATERIALINĖS PARAMOS TEIKIMO KURSANTAMS TVARKOS APRAŠAS

 SKYRIUS


. Mokymosi stipendijos ir socialinės stipendijos mokėjimo ir kitos materialinės paramos teikimo kursantams tvarkos aprašas (toliau − Aprašas) nustato mokymosi ir socialinės stipendijų dydžius ir mokėjimo tvarką, kitos materialinės paramos dydžius, teikimo sąlygas ir tvarką vidaus reikalų profesinio mokymo įstaigos, bausmių vykdymo sistemos profesinio mokymo įstaigos ir muitinės pareigūnų profesinio mokymo įstaigos (toliau – mokykla) kursantams.
Aprašas parengtas vadovaujantis Lietuvos Respublikos profesinio mokymo įstatymo 38 straipsnio 1 dalimi ir Lietuvos Respublikos vidaus tarnybos statuto 18 straipsnio 4 dalimi.
. Apraše vartojamos sąvokos suprantamos taip, kaip jos apibrėžtos Vidaus tarnybos statute, Profesinio mokymo įstatyme, Lietuvos Respublikos civiliniame kodekse, Lietuvos Respublikos krizių valdymo ir civilinės saugos įstatyme ir Lietuvos Respublikos piniginės socialinės paramos nepasiturintiems gyventojams įstatyme.

 SKYRIUS


. Mokykla kiekvienais metais nustato tokį mokymosi stipendijų fondą, kad kiekvieno kursanto mokymosi stipendija 20 procentų viršytų 3,7 bazinės socialinės išmokos dydį.
. Mažiausia kursantui skiriama mokymosi stipendija yra 10 procentų mažesnė už 3,7 bazinės socialinės išmokos dydį, o didžiausia kursantui skiriama mokymosi stipendija – iki 40 procentų didesnė už 3,7 bazinės socialinės išmokos dydį.
Atsižvelgdamas į šio punkto pirmosios pastraipos nuostatas, konkretų mokymosi stipendijos dydį, kuris priklauso nuo kursantų mokymosi rezultatų, nustato mokyklos vadovas. Mokymosi stipendijos dydis naujai priimtiems mokytis kursantams, kol bus pirmą kartą apibendrinti jų mokymosi rezultatai, yra 3,7 bazinės socialinės išmokos dydžio.
. Mokymosi stipendija mokyklos vadovo įsakymu skiriama kursantui, jeigu nėra Aprašo 6 ir 7 punktuose nurodytų aplinkybių. Mokymosi stipendija skiriama visam einamųjų mokslo metų laikotarpiui ir mokama kiekvieną šio laikotarpio mėnesį mokyklos vadovo nustatytu terminu.
. Mokymosi stipendija neskiriama kursantams, kurie pakartotinai mokosi pagal tas pačias profesinio mokymo programas.
. Mokymosi stipendijos mokėjimas nutraukiamas mokyklos vadovo įsakymu nuo jame nustatytos datos:
. pašalinus kursantą iš mokyklos;
. kursantui suteikus akademines atostogas;
. kursantui gavus mokyklos skirtą nuobaudą;
. kursantui mirus.
. Aprašo 7 punkte nurodytas įsakymas priimamas ne vėliau kaip kitą darbo dieną nuo Aprašo 7 punkte nurodytų aplinkybių atsiradimo ar paaiškėjimo dienos.
. Mokymosi stipendijos mokėjimas atnaujinamas mokyklos vadovo įsakymu nuo jame nustatytos datos:
. kursantui grįžus iš akademinių atostogų;
. pasibaigus kursantui mokyklos skirtos nuobaudos galiojimo laikui ar panaikinus šią nuobaudą.
. Aprašo 9 punkte nurodytas įsakymas priimamas ne vėliau kaip kitą darbo dieną nuo Aprašo 9 punkte nurodytų aplinkybių atsiradimo dienos.

 SKYRIUS


. Socialinė stipendija kursantams yra 3 bazinių socialinių išmokų dydžio.
. Socialinė stipendija skiriama:
. kursantui, turinčiam teisę gauti arba gaunančiam socialinę pašalpą pagal Piniginės socialinės paramos nepasiturintiems gyventojams įstatyme nurodytas sąlygas;
. kursantui, esančiam iš šeimos, auginančios (globojančios, rūpinančios) 3 ir daugiau vaikų iki 18 metų ir vyresnius, kurie mokosi įregistruotose bendrojo ugdymo mokyklose ar profesinio mokymo įstaigose pagal bendrojo ugdymo ar profesinio mokymo programas grupinio mokymosi forma kasdieniu, neakivaizdiniu ar nuotoliniu mokymo proceso organizavimo būdais arba pavienio mokymosi forma savarankišku ar nuotoliniu mokymo proceso organizavimo būdais arba studijuoja Lietuvos aukštojoje mokykloje pagal nuolatinės formos studijų programas, kol jiems sukaks 24 metai;
. kursantui, kuris vienas augina (globoja, rūpina) vaiką (-us), ne vyresnį (-ius) kaip 18 metų.
. Socialinė stipendija skiriama kursantui mokyklos vadovo įsakymu, jeigu mokyklai prašymą skirti socialinę stipendiją pateikęs kursantas atitinka bent vieną iš Aprašo 12 punkte nustatytų sąlygų ir mokyklos prašymu pateikia Aprašo 12 punkte nustatytas sąlygas patvirtinančius dokumentus arba jų kopijas. Mokykla neturi teisės prašyti pateikti šių dokumentų ir jų kopijų, jeigu Aprašo 12 punkte nustatytas sąlygas patvirtinantys duomenys yra registruose ir (ar) informacinėse sistemose ir mokykla turi teisę šiuos duomenis gauti iš registrų ir (ar) informacinių sistemų. Dėl šių duomenų gavimo į registrų ir (ar) informacinių sistemų tvarkytojus mokykla turi kreiptis ne vėliau kaip per 5 darbo dienas nuo kursanto pateikto prašymo skirti socialinę stipendiją gavimo dienos. Socialinė stipendija neskiriama kursantams Profesinio mokymo įstatymo 38 straipsnio 1 dalyje nustatytu atveju (kuriems laikinai atimta ar apribota laisvė).
Šio punkto pirmojoje pastraipoje nurodytas įsakymas priimamas per 5 darbo dienas nuo šio punkto pirmojoje pastraipoje nurodytų dokumentų arba jų kopijų gavimo ir (arba) Aprašo 12 punkte nustatytas sąlygas patvirtinančių duomenų gavimo iš registrų ir (ar) informacinių sistemų dienos.
. Socialinė stipendija skiriama ne ilgesniam kaip pusmečio laikotarpiui ir mokama kiekvieną šio laikotarpio mėnesį mokyklos vadovo nustatytu terminu.
. Iki pasibaigiant arba pasibaigus socialinės stipendijos mokėjimo laikotarpiui, kursantas, atitinkantis bent vieną iš Aprašo 12 punkte nustatytų sąlygų, turi teisę Aprašo 13 punkte nustatyta tvarka kreiptis dėl socialinės stipendijos paskyrimo naujam laikotarpiui.
. Socialinės stipendijos mokėjimas nutraukiamas mokyklos vadovo įsakymu nuo jame nustatytos datos:
. pašalinus kursantą iš mokyklos;
. kursantui suteikus akademines atostogas;
. kursantui gavus mokyklos skirtą nuobaudą;
. išnykus Aprašo 12 punkte nustatytoms sąlygoms;
. Profesinio mokymo įstatymo 38 straipsnio 1 dalyje nustatytu atveju (kai kursantui laikinai atimta ar apribota laisvė);
. kursantui mirus.
. Aprašo 16 punkte nurodytas įsakymas priimamas ne vėliau kaip kitą darbo dieną nuo Aprašo 16 punkte nurodytų aplinkybių atsiradimo ar paaiškėjimo dienos.
. Socialinės stipendijos mokėjimas atnaujinamas mokyklos vadovo įsakymu nuo jame nustatytos datos:
. kursantui grįžus iš akademinių atostogų;
. pasibaigus kursantui mokyklos skirtos nuobaudos galiojimo laikui ar panaikinus šią nuobaudą;
. išnykus Aprašo 16.5 papunktyje nurodytai aplinkybei.
. Aprašo 18 punkte nurodytas įsakymas priimamas ne vėliau kaip kitą darbo dieną nuo Aprašo 18 punkte nurodytų aplinkybių atsiradimo dienos, jei kursantas atitinka bent vieną iš Aprašo 12 punkte nustatytų sąlygų.

 SKYRIUS


. Kita materialinė parama teikiama kursantui, kurio materialinė būklė tapo sunki:
. dėl ekstremaliojo įvykio, ekstremaliosios situacijos ar turto netekimo – 2 bazinių socialinių išmokų dydžio;
. dėl jo paties ligos, artimųjų giminaičių, globėjų, rūpintojų, sutuoktinio, sugyventinio (partnerio) ligos ar mirties, sutuoktinio, sugyventinio (partnerio) tėvo (įtėvio), motinos (įmotės), vaikų (įvaikių), brolių (įbrolių) ir seserų (įseserių) ligos ar mirties, taip pat išlaikytinių, kurių globėju ar rūpintoju yra paskirtas kursantas, ligos ar mirties – 3 bazinių socialinių išmokų dydžio.
. Kita materialinė parama mokyklos vadovo įsakymu skiriama, jeigu mokyklai prašymą suteikti kitą materialinę paramą pateikęs kursantas atitinka bent vieną iš Aprašo 20 punkte nustatytų sąlygų ir mokyklos prašymu pateikia Aprašo 20 punkte nustatytas sąlygas patvirtinančius dokumentus arba jų kopijas. Mokykla neturi teisės prašyti pateikti šių dokumentų ir jų kopijų, jeigu Aprašo 20 punkte nustatytas sąlygas patvirtinantys duomenys yra registruose ir (ar) informacinėse sistemose ir mokykla turi teisę šiuos duomenis gauti iš registrų ir (ar) informacinių sistemų. Dėl šių duomenų gavimo į registrų ir (ar) informacinių sistemų tvarkytojus mokykla turi kreiptis ne vėliau kaip per 5 darbo dienas nuo kursanto pateikto prašymo suteikti kitą materialinę paramą gavimo dienos. Kita materialinė parama neteikiama kursantams Profesinio mokymo įstatymo 38 straipsnio 1 dalyje nustatytu atveju (kuriems laikinai atimta ar apribota laisvė).
Šio punkto pirmojoje pastraipoje nurodytas įsakymas priimamas per 5 darbo dienas nuo šio punkto pirmojoje pastraipoje nurodytų dokumentų arba jų kopijų gavimo ir (arba) Aprašo 20 punkte nustatytas sąlygas patvirtinančių duomenų gavimo iš registrų ir (ar) informacinių sistemų dienos.
. Kita materialinė parama skiriama kursantui ne dažniau kaip kartą per pusmetį.
. Aprašo 20 punkte nustatyto dydžio kitą materialinę paramą ne vėliau kaip per 15 darbo dienų nuo Aprašo 21 punkte nurodyto mokyklos vadovo įsakymo įsigaliojimo dienos mokykla perveda į Aprašo 25 punkte nurodytą mokėjimo sąskaitą.

 SKYRIUS


. Tas pats kursantas gali gauti mokymosi stipendiją, socialinę stipendiją ir kitą materialinę paramą vienu metu.
. Mokymosi ir socialinė stipendijos ir kita materialinė parama mokama į kursanto asmeninę (atidarytą kursanto vardu) mokėjimo sąskaitą bendrai mokėjimų eurais erdvei (SEPA) priklausančioje valstybėje registruotoje kredito ar mokėjimo įstaigoje.
. Apraše nurodytos mokymosi stipendija, socialinė stipendija ir kita materialinė parama kursantams teikiama iš mokyklai atitinkamiems metams skirtų valstybės biudžeto asignavimų.
. Asmens duomenys, įskaitant specialių kategorijų asmens duomenis, tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, registrų ir informacinių sistemų veiklą reglamentuojančiais teisės aktais, duomenų valdytojo patvirtintais teisės aktais, reglamentuojančiais asmens duomenų tvarkymą. Asmens duomenys, įskaitant specialių kategorijų asmens duomenis, tvarkomi mokymosi stipendijos, socialinės stipendijos ar kitos materialinės paramos skyrimo, mokėjimo, mokėjimo nutraukimo ir atnaujinimo tikslais. Duomenų subjektų teisės įgyvendinamos vadovaujantis šiame punkte nurodytu Europos Parlamento ir Tarybos reglamentu ir duomenų valdytojų, į kuriuos kreipiamasi dėl duomenų subjekto teisių įgyvendinimo, nustatyta tvarka.
. Apraše nustatytais atvejais mokykloms pateikti dokumentai ir jų kopijos tvarkomi ir saugomi vadovaujantis Lietuvos Respublikos dokumentų ir archyvų įstatyme nustatyta tvarka Lietuvos vyriausiojo archyvaro nustatytais terminais.
. Nesutikdamas su mokyklos vadovo sprendimais, priimtais įgyvendinant Aprašo nuostatas, ar neveikimu kursantas gali juos skųsti Lietuvos administracinių ginčų komisijai Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba administraciniam teismui Lietuvos Respublikos administracinių bylų teisenos įstatymo nustatyta tvarka.
________________________

PATVIRTINTA
Lietuvos Respublikos Vyriausybės
2018 m. gruodžio 12 d. nutarimu Nr. 1300

STATUTINIŲ PROFESINIO MOKYMO ĮSTAIGŲ PROFESINIO MOKYMO LĖŠŲ SKAIČIAVIMO VIENAM KURSANTUI METODIKA

 SKYRIUS


.	Statutinių profesinio mokymo įstaigų profesinio mokymo lėšų skaičiavimo vienam kursantui metodika (toliau – Metodika) nustato profesinio mokymo lėšų (toliau – mokymo lėšos) vienam kursantui, kuris mokosi vidaus reikalų profesinio mokymo įstaigoje, bausmių vykdymo sistemos profesinio mokymo įstaigoje arba muitinės pareigūnų profesinio mokymo įstaigoje (toliau – mokykla) pagal formaliojo profesinio mokymo programą, skirtą kvalifikacijai įgyti (toliau – formaliojo profesinio mokymo programa), arba mokyklos įvadinio mokymo kursų programą (toliau kartu – profesinio mokymo programa), per visą profesinio mokymo laikotarpį (profesinio mokymo programą) apskaičiavimo ir mokyklai atlygintinų su mokymu pagal profesinio mokymo programą susijusių išlaidų apskaičiavimo tvarką.
Metodika parengta vadovaujantis Lietuvos Respublikos profesinio mokymo įstatymo 36 straipsnio 5 dalimi ir Lietuvos Respublikos vidaus tarnybos statuto 12 straipsnio 6 dalimi.
.	Mokymo lėšos, planuojamos skirti mokyklai formaliajam profesiniam mokymui, kasmet skaičiuojamos atsižvelgiant į mokyklos atitinkamam asignavimų valdytojui pateiktą numatomą kursantų, kurie mokosi pagal kiekvieną vykdomą formaliojo profesinio mokymo programą, skaičių, kuris nustatomas atsižvelgiant atitinkamai į priėmimo į vidaus reikalų profesinio mokymo įstaigų vykdomas programas planą, kurį tvirtina vidaus reikalų ministras, priėmimo į bausmių vykdymo sistemos profesinio mokymo įstaigų vykdomas programas planą, kurį tvirtina teisingumo ministras, arba priėmimo į muitinės pareigūnų profesinio mokymo įstaigos vykdomas programas planą, kurį tvirtina finansų ministras, (pareigūnų profesinio mokymo mokyklose poreikį, kurį nustato atitinkamai vidaus reikalų ministras, teisingumo ministras ir finansų ministras) ir atitinkamiems metams tenkančias mokymo lėšas, skaičiuojamas pagal tai, kurios atitinkamos formaliojo profesinio mokymo programos (viso profesinio mokymo laikotarpio) išlaidos bus padarytos atitinkamais metais visam profesinio mokymo laikotarpiui (vienai profesinio mokymo programai).
.	Pagal Metodiką skaičiuojamos mokymo lėšos, skiriamos mokykloms iš valstybės biudžeto finansuojamoms formaliojo profesinio mokymo programoms ir mokyklos įvadinio mokymo kursų programoms vykdyti mokant asmenis, kurie, vadovaujantis Vidaus tarnybos statuto 12 straipsniu, yra sudarę stojimo į vidaus tarnybą sutartis.
.	Metodikoje vartojamos sąvokos suprantamos taip, kaip jos apibrėžtos Vidaus tarnybos statute, Lietuvos Respublikos švietimo įstatyme ir Profesinio mokymo įstatyme.

 SKYRIUS


.	Profesinio mokymo programos mokymo lėšas sudaro kursantų mokytojų (toliau – mokytojai) darbo užmokestis, kitų mokyklos valstybės tarnautojų ir darbuotojų, dirbančių pagal darbo sutartis, susijusių su kursantų mokymu (valdymo, psichologinės, socialinės, pedagoginės srities, bibliotekos darbuotojų), (toliau – kiti mokyklos darbuotojai) darbo užmokestis, darbdavio valstybinio socialinio draudimo įmokos, išlaidos kursanto uniformai, apsauginių drabužių komplektui ir sportinei aprangai; kitos mokymo lėšos, susijusios su profesinio mokymo proceso aprūpinimu.
.	ML – mokymo lėšos, planuojamos skirti mokyklai, kiekvienai profesinio mokymo programai apskaičiuojamos pagal formulę:

ML = Qp. m. kurs. × MLviso laik., kur:

ML – mokymo lėšos, reikalingos visam profesinio mokymo laikotarpiui (vienai profesinio mokymo programai), eurais;
Qp. m. kurs. – faktinis arba numatomas kursantų, kurie mokosi pagal kiekvieną vykdomą profesinio mokymo programą, skaičius;
MLviso laik. – viso profesinio mokymo laikotarpio (profesinio mokymo programos) mokymo lėšos vienam kursantui, eurais.
. MLviso laik. – viso profesinio mokymo laikotarpio (profesinio mokymo programos) mokymo lėšos vienam kursantui apskaičiuojamos pagal formulę:

MLviso laik. = DUmok. + DUkt. + AP + U + AR + SA, kur:

DUmok. – profesinio mokymo laikotarpio (profesinio mokymo programos) mokytojų darbo užmokestis, įskaitant darbdavio valstybinio socialinio draudimo įmokas, tenkantis vienam kursantui, eurais;
DUkt. – profesinio mokymo laikotarpio (profesinio mokymo programos) kitų mokyklos darbuotojų darbo užmokestis, tenkantis vienam kursantui, eurais;
AP – profesinio mokymo laikotarpio (profesinio mokymo programos) kitos mokymo lėšos, susijusios su profesinio mokymo proceso aprūpinimu, tenkančios vienam kursantui, eurais;
U – kursanto uniformos kaina, eurais;
AR – kursanto apsauginių drabužių komplekto kaina, eurais;
SA – kursanto sportinės aprangos kaina, eurais.
. DUmok. – profesinio mokymo laikotarpio (profesinio mokymo programos) mokytojų darbo užmokestis, įskaitant darbdavio valstybinio socialinio draudimo įmokas, tenkantis vienam kursantui, apskaičiuojamas pagal formulę:



Tm – teorinio mokymo išlaidos, kai kursantų grupė nedalijama į pogrupius, tenkančios vienam kursantui, eurais;
Pm – praktinio ir teorinio mokymo, kai kursantų grupė dalijama į pogrupius, išlaidos, tenkančios vienam kursantui, eurais.
. Tm – teorinio mokymo išlaidos, kai kursantų grupė nedalijama į pogrupius, tenkančios vienam kursantui, apskaičiuojamos pagal formulę:


Htk – kontaktinės valandos (akademinių valandų skaičius), skiriamos profesinio mokymo programoms įgyvendinti pagal mokymo planuose numatytas valandas (teoriniam ir praktiniam mokymui), ir valandos ugdomajai veiklai planuoti, pasiruošti pamokoms, kursantų mokymosi pasiekimams vertinti, vadovauti kursantų grupei;
Htk apskaičiuojamas vadovaujantis Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymu;
Htn – nekontaktinės valandos – valandos, susijusios su profesiniu tobulėjimu ir su veikla mokyklos bendruomenėje;
Htn apskaičiuojamas vadovaujantis Biudžetinių įstaigų darbuotojų darbo apmokėjimo ir komisijų narių atlygio už darbą įstatymu;
Įk – vienos mokytojo akademinės valandos įkainis, eurais;
Nk – kursantų skaičius grupėje.
. Pm – praktinio ir teorinio mokymo, kai kursantų grupė dalijama į pogrupius, išlaidos, tenkančios vienam kursantui, apskaičiuojamos pagal formulę:


Hpk – kontaktinės valandos (akademinių valandų skaičius), skiriamos profesinio mokymo programoms įgyvendinti pagal mokymo planuose numatytas valandas (teoriniam ir praktiniam mokymui), ir valandos ugdomajai veiklai planuoti, pasiruošti pamokoms, kursantų mokymosi pasiekimams vertinti, vadovauti kursantų grupei;
Hpk apskaičiuojamas vadovaujantis Biudžetinių įstaigų darbuotojų darbo apmokėjimo ir komisijų narių atlygio už darbą įstatymu;
Hpn – nekontaktinės valandos – valandos, susijusios su profesiniu tobulėjimu ir su veikla mokyklos bendruomenėje;
Hpn apskaičiuojamas vadovaujantis Biudžetinių įstaigų darbuotojų darbo apmokėjimo ir komisijų narių atlygio už darbą įstatymu;
Įk – vienos mokytojo akademinės valandos įkainis, eurais;
Np – praktinius arba teorinius mokymus vykdančių mokytojų skaičius, kai kursantų grupė dalijama į pogrupius;
Nk – kursantų skaičius grupėje.
. Įk – vienos mokytojo akademinės valandos įkainis apskaičiuojamas pagal formulę:


Ʃ (DU + SD) – visų mokytojų einamųjų metų sausio mėnesio darbo užmokesčio ir darbdavio atitinkamo mėnesio valstybinio socialinio draudimo įmokų suma, eurais;
Nmok. – mokytojų, kurių darbo užmokesčio ir darbdavio vieno mėnesio valstybinio socialinio draudimo įmokų suma skaičiuojama vienos akademinės valandos įkainiui, skaičius;
Dv – vidutinio mėnesio darbo valandų skaičius, patvirtintas socialinės apsaugos ir darbo ministro įsakymu.
. DUkt. – kitų mokyklos darbuotojų darbo užmokesčiui skiriama 15 procentų mokytojų darbo užmokesčio ir jis apskaičiuojamas pagal formulę:

DUkt. = DUmok. × 0,15, kur:

DUmok. – profesinio mokymo laikotarpio (profesinio mokymo programos) mokytojų darbo užmokestis, įskaitant darbdavio valstybinio socialinio draudimo įmokas, tenkantis vienam kursantui, apskaičiuojamas pagal Metodikos 8 punkte pateiktą formulę.
. AP – viso profesinio mokymo laikotarpio (profesinio mokymo programos) kitos mokymo lėšos, susijusios su profesinio mokymo proceso aprūpinimu, vienam kursantui apskaičiuojamos pagal formulę:
AP = (AP lit. + AP mok. priem. + AP medž. + AP kval.) × H viso laik., kur:

AP lit. – lėšos profesinei techninei literatūrai ir vadovėliams; profesinei literatūrai ir vadovėliams vieno kursanto mokymo valandai skiriama 0,00492 euro;
AP mok. priem. – lėšos mokymo priemonėms, tai yra lėšos tiesiogiai mokymui reikalingoms spausdintoms ar skaitmeninėms priemonėms, daiktams, įrangai ir įrenginiams, kursanto mokymo vietai įrengti, mokymo priemonėms laikyti reikalingiems baldams ir laboratoriniams baldams; mokymo priemonėms vieno kursanto mokymo valandai skiriama 0,479 euro; ši suma dauginama iš koeficiento, kurį per Metodikos 19, 20 ar 21 punkte nurodytą terminą kiekvienai mokyklai nustato teisingumo ministras, vidaus reikalų ministras arba finansų ministras, atsižvelgdamas į mokymui naudojamą įrangą ir įrenginius; šis koeficientas negali būti didesnis už 3;
AP medž. – lėšos praktinio mokymo medžiagoms (šaudmenims, sprogmenims ir kitoms); mokymo medžiagoms vieno kursanto mokymo valandai skiriama 0,212 euro; ši suma dauginama iš koeficiento, kurį per Metodikos 19, 20 ar 21 punkte nurodytą terminą kiekvienai mokyklai nustato teisingumo ministras, vidaus reikalų ministras arba finansų ministras, atsižvelgdamas į mokymui naudojamas medžiagas; šis koeficientas negali būti didesnis už 2;
AP kval. – lėšos mokytojų kvalifikacijai tobulinti, kurias sudaro kelionės, nakvynės ir mokymo išlaidos; mokytojų kvalifikacijai tobulinti vieno kursanto mokymo valandai skiriama 0,0377 euro;
H viso laik. – viso profesinio mokymo laikotarpio (profesinio mokymo programos) valandų skaičius.

 SKYRIUS


. Vidaus tarnybos statuto 12 straipsnio 3 dalies 2 ar 3 punkte nurodytais atvejais mokyklai atlygintinos su kursanto mokymu susijusios išlaidos (AI) apskaičiuojamos proporcingai asmens neištarnautam vidaus tarnyboje laikui (toliau – tarnybos laikas) pagal formulę:

AI = (ML viso laik. + B) × K, kur:

ML viso laik. – Metodikos 7 punkte nurodytos viso profesinio mokymo laikotarpio (profesinio mokymo programos) mokymo lėšos vienam kursantui, eurais;
B – kursantui per visą profesinio mokymo laikotarpį (profesinio mokymo programos) suteikto bendrabučio nuomos kaina (į kurią įskaitomas mokestis už šaltą ir karštą vandenį, elektros energiją, dujas, šilumos energiją, telekomunikacijų ir komunalines paslaugas (šiukšlių išvežimą, naudojimąsi liftu, bendrojo naudojimo patalpų ir teritorijos valymą ir kitas), eurais;
K – asmens ištarnauto tarnybos laiko koeficientas.
. K – asmens ištarnauto tarnybos laiko koeficientas apskaičiuojamas pagal formulę:

	, kur:


Mstat. – Vidaus tarnybos statuto 12 straipsnio 3 dalies 2 ar 3 punkte nustatytas laikas, kurį turi ištarnauti asmuo, metais;
Mišt. – baigus mokymąsi asmens ištarnautas tarnybos laikas, metais, nuo jo paskyrimo į pareigūno pareigas dienos (metai arba metų dalis, išreikšta paprastąja arba dešimtaine trupmena). Jei asmuo baigęs mokymąsi atsisakys tarnauti centrinėje statutinėje įstaigoje ar jai pavaldžioje statutinėje įstaigoje, ar vidaus tarnyboje, arba paaiškėjus Vidaus tarnybos statuto 15 straipsnio 1 dalies 1, 2, 3, 4, 6 ar 7 punkte nustatytoms aplinkybėms nebus priimtas į vidaus tarnybą, Mišt = 0.
.	Jeigu pagal Metodikos 15 punktą apskaičiuotas asmens ištarnauto tarnybos laiko koeficientas (K) yra didesnis už 0 (K > 0), mokyklai atlygintinos su kursanto mokymu susijusios išlaidos (AI) išieškomos.
.	Jeigu kursantas pašalinamas iš mokyklos, mokyklai atlygintinos su kursanto mokymu susijusios išlaidos (AIk) apskaičiuojamos atsižvelgiant į jo mokymosi laiką iki pašalinimo ir išieškomos. AIk apskaičiuojamos pagal formulę:

AIk = (DUmok. + DUkt. + AP) × Kk + U + AR + SA + Bk, kur:

DUmok. – profesinio mokymo laikotarpio (profesinio mokymo programos) mokytojų darbo užmokestis, įskaitant darbdavio valstybinio socialinio draudimo įmokas, tenkantis vienam kursantui, eurais;
DUkt. – profesinio mokymo laikotarpio (profesinio mokymo programos) kitų mokyklos darbuotojų darbo užmokestis, tenkantis vienam kursantui, eurais;
AP – profesinio mokymo laikotarpio (profesinio mokymo programos) kitos mokymo lėšos, susijusios su profesinio mokymo proceso aprūpinimu, tenkančios vienam kursantui, eurais;
Kk – kursanto mokymosi mokykloje laiko iki jo pašalinimo iš mokyklos koeficientas;
U – kursanto uniformos kaina, eurais (skaičiuojama tuo atveju, jeigu kursanto uniforma negrąžinama mokyklai);
AR – kursanto apsauginių drabužių komplekto kaina eurais (skaičiuojama tuo atveju, jeigu apsauginiai drabužiai negrąžinami mokyklai);
SA – kursanto sportinės aprangos kaina, eurais;
Bk – kursantui iki jo pašalinimo iš mokyklos suteikto bendrabučio nuomos kaina (į kurią įskaitomas mokestis už šaltą ir karštą vandenį, elektros energiją, dujas, šilumos energiją, telekomunikacijų ir komunalines paslaugas (šiukšlių išvežimą, naudojimąsi liftu, bendrojo naudojimo patalpų ir teritorijos valymą ir kitas), eurais.
.	Kk – kursanto mokymosi mokykloje laiko iki jo pašalinimo iš mokyklos koeficientas apskaičiuojamas pagal formulę:

, kur:


Lk – kursanto mokymosi mokykloje laikas iki jo pašalinimo iš mokyklos (mėnesiais, savaitėmis arba valandomis);
Lviso laik. – viso profesinio mokymo laikotarpio (profesinio mokymo programos) laikas (mėnesiais, savaitėmis arba valandomis, atsižvelgiant į Lk).

 SKYRIUS


.	Teisingumo ministras kasmet iki rugpjūčio 1 d. nustato bausmių vykdymo sistemos profesinio mokymo įstaigai koeficientus, kurie skirti lėšoms mokymo priemonėms ir praktinio mokymo medžiagoms apskaičiuoti.
.	Vidaus reikalų ministras kasmet iki rugpjūčio 1 d. nustato kiekvienai vidaus reikalų profesinio mokymo įstaigai koeficientus, kurie skirti lėšoms mokymo priemonėms ir praktinio mokymo medžiagoms apskaičiuoti.
. Finansų ministras kasmet iki rugpjūčio 1 d. nustato muitinės pareigūnų profesinio mokymo įstaigai koeficientus, kurie skirti lėšoms mokymo priemonėms ir praktinio mokymo medžiagoms apskaičiuoti.
_________________________

PATVIRTINTA
Lietuvos Respublikos Vyriausybės
2018 m. gruodžio 12 d. nutarimu Nr. 1300
(Lietuvos Respublikos Vyriausybės
2024 m. sausio 3 d. nutarimo Nr. 10
redakcija)


STUDIJŲ KAINOS APMOKĖJIMO IR PARAMOS TEIKIMO ASMENIMS, KURIE STUDIJUOJA AUKŠTOSIOSE MOKYKLOSE PAGAL VIDAUS TARNYBOS SISTEMAI REIKALINGŲ SPECIALYBIŲ STUDIJŲ PROGRAMAS, TVARKOS APRAŠAS

 SKYRIUS


. Studijų kainos apmokėjimo ir paramos teikimo asmenims, kurie studijuoja aukštosiose mokyklose pagal vidaus tarnybos sistemai reikalingų specialybių studijų programas, tvarkos aprašas (toliau – Aprašas) nustato studijų kainos apmokėjimo atvejus, sąlygas ir tvarką ir paramos dydį, teikimo sąlygas ir tvarką Lietuvos Respublikos vidaus tarnybos statuto 17 straipsnio 5 ir 6 dalyse nurodytiems asmenims.
Aprašas parengtas vadovaujantis Vidaus tarnybos statuto 17 straipsnio 5 ir 6 dalimis.
. Apraše vartojamos sąvokos suprantamos taip, kaip jos apibrėžtos Vidaus tarnybos statute, Lietuvos Respublikos mokslo ir studijų įstatyme, Lietuvos Respublikos civiliniame kodekse ir Lietuvos Respublikos krizių valdymo ir civilinės saugos įstatyme.

 SKYRIUS


. Lietuvos Respublikos finansų ministerija, Lietuvos Respublikos teisingumo ministerija, Lietuvos Respublikos vidaus reikalų ministerija arba centrinė statutinė įstaiga (toliau kartu – įstaiga) apmoka studijų kainą Vidaus tarnybos statuto 17 straipsnio 5 dalyje nurodytiems asmenims (toliau – studentai), kurie atitinka Aprašo 5 punkte nustatytas sąlygas, kai nėra Aprašo 6, 7 ir 9 punktuose nurodytų aplinkybių.
. Įstaiga apmoka Lietuvos aukštosios mokyklos (toliau – aukštoji mokykla) nustatytą studijų kainą, išskyrus šio punkto antrojoje pastraipoje nustatytą atvejį, kai apmokama ne visa studijų kaina.
Jeigu aukštosios mokyklos nustatyta studijų kaina viršija švietimo, mokslo ir sporto ministro atitinkamai studijų krypčiai arba studijų programų grupei patvirtintą norminę studijų kainą, įstaiga apmoka norminę studijų kainą.
. Studijų kaina apmokama pirmosios studijų pakopos, vientisųjų studijų studentams ir šio punkto antrojoje pastraipoje nustatytu atveju antrosios studijų pakopos studentams.
Kai statutinės įstaigos išduotas siuntimas studijuoti aukštojoje mokykloje išduodamas ir stojimo į vidaus tarnybą sutartis sudaroma su vidaus tarnybos sistemos pareigūno statuso neturinčiu Lietuvos Respublikos piliečiu, jau turinčiu aukštojo mokslo kvalifikaciją, šis asmuo turi teisę į studijų kainos apmokėjimą, jeigu jis aukštojoje mokykloje valstybės nefinansuojamoje studijų vietoje studijuoja pagal antrosios pakopos studijų programą, kurią baigęs įgis atitinkamos studijų krypties magistro kvalifikacinį laipsnį arba magistro kvalifikacinį laipsnį ir kvalifikaciją, reikalingą konkrečioms pareigoms vidaus tarnyboje eiti.
. Studentas, kuriam pagal Studijų stipendijų skyrimo ir mokėjimo tvarkos aprašo, patvirtinto Lietuvos Respublikos Vyriausybės 2017 m. kovo 1 d. nutarimu Nr. 149 „Dėl Lietuvos Respublikos mokslo ir studijų įstatymo įgyvendinimo“, nuostatas paskirta studijų stipendija, neturi teisės į studijų kainos apmokėjimą už tuos studijų laikotarpius, už kuriuos jam buvo paskirta ir (ar) mokama studijų stipendija.
. Studijų kainos apmokėjimas sustabdomas, jeigu studentas:
. išeina akademinių atostogų arba laikinai sustabdo studijas;
. pereina į valstybės finansuojamą studijų vietą.
. Išnykus Aprašo 7 punkte nurodytoms aplinkybėms, studijų kainos apmokėjimas atnaujinamas, jeigu nėra Aprašo 6 ir 9 punktuose nurodytų aplinkybių.
. Studijų kainos apmokėjimas nutraukiamas, jeigu studentas:
. pašalinamas iš aukštosios mokyklos;
. nutraukia studijas arba stojimo į vidaus tarnybą sutartį;
. pradeda studijuoti pagal kitą studijų programą, kuri neatitinka Vidaus tarnybos statuto 17 straipsnio 5 dalyje nustatyto kriterijaus.
. Apie Aprašo 6, 7 ir 9 punktuose nurodytų aplinkybių atsiradimą, paaiškėjimą ir išnykimą įstaigai pranešama ir studijų kaina apmokama stojimo į vidaus tarnybą sutartyje nustatyta tvarka.

 SKYRIUS


. Įstaiga teikia paramą Vidaus tarnybos statuto 17 straipsnio 6 dalyje nurodytiems asmenims, studijuojantiems aukštojoje mokykloje valstybės finansuojamoje arba nefinansuojamoje studijų vietoje pagal vidaus tarnybos sistemai reikalingų specialybių pirmosios studijų pakopos, vientisųjų studijų arba antrosios studijų pakopos studijų programas, (toliau šiame skyriuje – asmenys), jeigu jie atitinka bent vieną iš Aprašo 13 punkte nustatytų sąlygų ir nėra Aprašo 14 punkte nurodytų aplinkybių.
. Paramos dydis – 8 bazinių socialinių išmokų dydžio už studijų semestrą aukštojoje mokykloje.
. Parama teikiama šiais atvejais:
. asmens materialinė būklė tapo sunki dėl ekstremaliojo įvykio, ekstremaliosios situacijos ar turto netekimo;
. asmens materialinė būklė tapo sunki dėl jo paties ligos, artimųjų giminaičių, globėjų, rūpintojų, sutuoktinio, sugyventinio (partnerio) ligos ar mirties, sutuoktinio, sugyventinio (partnerio) tėvo (įtėvio), motinos (įmotės), vaikų (įvaikių), brolių (įbrolių) ir seserų (įseserių) ligos ar mirties, taip pat išlaikytinių, kurių globėju ar rūpintoju yra paskirtas asmuo, ligos ar mirties;
. asmuo vienas augina (globoja, rūpina) vaiką (-us), ne vyresnį (-ius) kaip 18 metų.
. Teisės gauti paramą neturi asmenys:
. aukštosios mokyklos nustatyta tvarka turintys daugiau kaip 3 akademines skolas;
. kurie įvykdė studijų programos reikalavimus, tačiau jiems atidėtas baigiamojo darbo gynimas ar baigiamojo egzamino laikymas;
. kurie yra išėję akademinių atostogų arba laikinai sustabdę studijas;
. kurie nutraukia studijas arba stojimo į vidaus tarnybą sutartį;
. kurie pradeda studijuoti pagal kitą studijų programą, kuri neatitinka Vidaus tarnybos statuto 17 straipsnio 5 dalyje nustatyto kriterijaus.
. Apie Aprašo 14 punkte nurodytų aplinkybių atsiradimą, paaiškėjimą ir išnykimą įstaigai pranešama stojimo į vidaus tarnybą sutartyje nustatyta tvarka.
. Parama asmeniui teikiama ne dažniau kaip kartą per studijų semestrą ir tik esant asmens rašytiniam prašymui suteikti jam paramą. Asmuo šį prašymą pateikia įstaigai. Įstaigos prašymu asmuo prie prašymo suteikti jam paramą turi pridėti Aprašo 13 punkte nurodytas aplinkybes patvirtinančius dokumentus arba jų kopijas. Įstaiga neturi teisės prašyti pateikti šių dokumentų ir jų kopijų, jeigu Aprašo 13 punkte nurodytas aplinkybes patvirtinantys duomenys yra registruose ir (ar) informacinėse sistemose ir įstaiga turi teisę šiuos duomenis gauti iš registrų ir (ar) informacinių sistemų. Įstaiga dėl šių duomenų gavimo į registrų ir (ar) informacinių sistemų tvarkytojus turi kreiptis ne vėliau kaip per 5 darbo dienas nuo asmens pateikto prašymo suteikti jam paramą gavimo dienos. 
Asmeniui parama teikiama įstaigos vadovo įsakymu, kuris priimamas ne vėliau kaip per 5 darbo dienas nuo šiame punkte nurodytų dokumentų arba jų kopijų gavimo ir (arba) Aprašo 13 punkte nustatytas sąlygas patvirtinančių duomenų gavimo iš registrų ir (ar) informacinių sistemų dienos.
. Aprašo 12 punkte nustatyto dydžio paramą ne vėliau kaip per 15 darbo dienų nuo Aprašo 16 punkte nurodyto įstaigos vadovo įsakymo įsigaliojimo dienos įstaiga perveda į asmens prašyme suteikti jam paramą nurodytą asmeninę (atidarytą asmens vardu) mokėjimo sąskaitą bendrai mokėjimų eurais erdvei (SEPA) priklausančioje valstybėje registruotoje kredito ar mokėjimo įstaigoje.

 SKYRIUS


. Įstaiga turi teisę iš aukštųjų mokyklų neatlygintinai gauti informaciją, kurios reikia studijų kainos apmokėjimui ir paramos teikimui administruoti.
. Įstaiga studijų kainą apmoka ir paramą teikia iš jai skirtų valstybės biudžeto asignavimų.
. Asmens duomenys, įskaitant specialių kategorijų asmens duomenis, tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, registrų ir informacinių sistemų veiklą reglamentuojančiais teisės aktais, duomenų valdytojo patvirtintais teisės aktais, reglamentuojančiais asmens duomenų tvarkymą. Asmens duomenys, įskaitant specialių kategorijų asmens duomenis, tvarkomi studijų kainos apmokėjimo, apmokėjimo sustabdymo, atnaujinimo ir nutraukimo tikslais ir paramos teikimo tikslais. Duomenų subjektų teisės įgyvendinamos vadovaujantis šiame punkte nurodytu Europos Parlamento ir Tarybos reglamentu ir duomenų valdytojų, į kuriuos kreipiamasi dėl duomenų subjekto teisių įgyvendinimo, nustatyta tvarka.
. Aprašo 16 punkte nustatytais atvejais įstaigai pateikti dokumentai ir jų kopijos tvarkomi ir saugomi Lietuvos Respublikos dokumentų ir archyvų įstatyme nustatyta tvarka Lietuvos vyriausiojo archyvaro nustatytais terminais.
. Nesutikdamas su įstaigos vadovo sprendimais, priimtais įgyvendinant Aprašo nuostatas, ar neveikimu asmuo gali juos skųsti Lietuvos administracinių ginčų komisijai Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba administraciniam teismui Lietuvos Respublikos administracinių bylų teisenos įstatymo nustatyta tvarka.
___________________________

PATVIRTINTA
Lietuvos Respublikos Vyriausybės
2018 m. gruodžio 12 d. nutarimu Nr. 1300

TARNYBOS IR MOKYMOSI KITOSE VALSTYBĖSE LAIKO ĮSKAITYMO Į VIDAUS TARNYBOS SISTEMOS PAREIGŪNO VIDAUS TARNYBOS STAŽĄ TVARKOS APRAŠAS

. Tarnybos ir mokymosi kitose valstybėse laiko įskaitymo į vidaus tarnybos sistemos pareigūno vidaus tarnybos stažą tvarkos aprašas (toliau – Aprašas) nustato tarnybos ir mokymosi kitose valstybėse laikotarpių įskaitymo į vidaus tarnybos sistemos pareigūno (toliau – pareigūnas) vidaus tarnybos stažą tvarką.
Aprašas parengtas vadovaujantis Lietuvos Respublikos vidaus tarnybos statuto 56 straipsnio 1 dalies 4 ir 9 punktais.
. Apraše vartojamos sąvokos suprantamos taip, kaip jos apibrėžtos Vidaus tarnybos statute.
. Faktinis tarnybos kitų valstybių ginkluotosiose pajėgose, pasienio tarnyboje, vidaus reikalų ir kitose tarnybose (išskyrus tarnybą naikintojų būriuose ir batalionuose) laikas (toliau – tarnybos laikotarpis) į pareigūno vidaus tarnybos stažą įskaitomas, jeigu yra tai patvirtinančių dokumentų.
. Mokymosi kitų valstybių statutinėse profesinio mokymo įstaigose, aukštosiose, specialiosiose vidurinėse, aukštesniosiose policijos (vidaus reikalų), saugumo ir karo mokyklose laikas (toliau – mokymosi laikotarpis) į pareigūno vidaus tarnybos stažą įskaitomas, jeigu kompetentinga Lietuvos Respublikos institucija yra suteikusi pareigūnui profesinės kvalifikacijos pripažinimą.
. Jeigu pareigūno tarnybos byloje nėra duomenų apie tarnybos ir mokymosi laikotarpius, pareigūnas pateikia statutinės įstaigos vadovui, skiriančiam jį į pareigas (toliau – įstaigos vadovas), prašymą įskaityti tarnybos ir mokymosi laikotarpius į pareigūno vidaus tarnybos stažą ir dokumentus, patvirtinančius tarnybos ir mokymosi laikotarpius, bei Aprašo 4 punkte nurodytu atveju pareigūnui Lietuvos Respublikos kompetentingos institucijos suteiktą profesinės kvalifikacijos pripažinimą.
. Aprašo 5 punkte nurodytus dokumentus tikrina statutinė įstaiga, kurios vadovas skiria pareigūną į pareigas, o jeigu statutinėje įstaigoje pagal Lietuvos Respublikos Vyriausybės 2018 m. vasario 7 d. nutarimą Nr. 126 „Dėl finansinės apskaitos tvarkymo ir personalo administravimo funkcijų atlikimo centralizuotai“ personalo administravimo funkcijos atliekamos centralizuotai, – įstaiga, centralizuotai atliekanti personalo administravimo funkcijas, ir per 20 darbo dienų nuo Aprašo 5 punkte nurodytų dokumentų pateikimo įstaigos vadovui dienos pateikia įstaigos vadovui išvadą dėl tarnybos ir mokymosi laikotarpių įskaitymo į pareigūno vidaus tarnybos stažą.
. Įstaigos vadovas, įvertinęs Aprašo 6 punkte nurodytą išvadą, per 10 darbo dienų nuo jos gavimo dienos priima sprendimą dėl tarnybos ir mokymosi laikotarpių įskaitymo į pareigūno vidaus tarnybos stažą. Apie šį sprendimą įstaigos vadovas ar jo įgaliotas asmuo pareigūnui praneša Lietuvos Respublikos viešojo administravimo įstatymo 13 straipsnyje nustatyta tvarka.
. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, registrų ir informacinių sistemų veiklą reglamentuojančiais teisės aktais, duomenų valdytojo patvirtintais teisės aktais, reglamentuojančiais asmens duomenų tvarkymą. Asmens duomenys tvarkomi tarnybos ir mokymosi kitose valstybėse laikotarpių įskaitymo į pareigūno vidaus tarnybos stažą tikslais. Duomenų subjektų teisės įgyvendinamos vadovaujantis šiame punkte nurodytu Europos Parlamento ir Tarybos reglamentu ir duomenų valdytojų, į kuriuos kreipiamasi dėl duomenų subjekto teisių įgyvendinimo, nustatyta tvarka.
. Aprašo 5 punkte nustatytais atvejais pateikti dokumentai tvarkomi ir saugomi Lietuvos Respublikos dokumentų ir archyvų įstatyme nustatyta tvarka Lietuvos vyriausiojo archyvaro nustatytais terminais.
. Aprašo 7 punkte nurodytas sprendimas arba neveikimas gali būti skundžiami Vidaus tarnybos statuto ir Lietuvos Respublikos administracinių bylų teisenos įstatymo nustatyta tvarka.
________________________

PATVIRTINTA
Lietuvos Respublikos Vyriausybės
2018 m. gruodžio 12 d. nutarimu Nr. 1300
(Lietuvos Respublikos Vyriausybės
2024 m. sausio 3 d. nutarimo Nr. 10
redakcija)


VIDAUS TARNYBOS SISTEMOS PAREIGŪNO IR KURSANTO SVEIKATOS SUTRIKDYMO MASTO NUSTATYMO TVARKOS APRAŠAS

. Vidaus tarnybos sistemos pareigūno ir kursanto sveikatos sutrikdymo masto nustatymo tvarkos aprašas (toliau – Aprašas) nustato vidaus tarnybos sistemos pareigūno (toliau – pareigūnas) ir kursanto sveikatos sutrikdymo masto nustatymo tvarką.
Aprašas parengtas vadovaujantis Lietuvos Respublikos vidaus tarnybos statuto 60 straipsnio 9 dalimi.
. Apraše vartojamos sąvokos suprantamos taip, kaip jos apibrėžtos Vidaus tarnybos statute.
. Gali būti nustatomas sunkus, apysunkis ir lengvas pareigūno ir kursanto sveikatos sutrikdymo mastas.
. Sveikatos sutrikdymo mastui nustatyti pareigūnas ir kursantas siunčiamas į Lietuvos Respublikos vidaus reikalų ministerijos Medicinos centro Centrinę medicinos ekspertizės komisiją (toliau – Centrinė medicinos ekspertizės komisija), kai vidaus reikalų ministro nustatyta tvarka, suderinta su teisingumo ir finansų ministrais, nustatoma, kad pareigūno sveikatos sutrikdymas susijęs su tarnybinių pareigų atlikimu ar pareigūno statusu, o kursanto – su profesiniu ar įvadiniu mokymu, esant Aprašo 6 punkte nurodytoms sąlygoms.
. Pareigūną ar kursantą į Centrinę medicinos ekspertizės komisiją siunčia atitinkamai statutinė įstaiga, statutinė profesinio mokymo įstaiga, kurioje pareigūnas eina pareigas ar mokosi kursantas, ar Lietuvos Respublikos vidaus reikalų ministerija (toliau – įstaiga).
. Į Centrinę medicinos ekspertizės komisiją siunčiama: pareigūnas – po to, kai jam užbaigiamas elektroninis nedarbingumo pažymėjimas ar sveikatos apsaugos ministro nustatytos formos medicininė pažyma (forma Nr. 094/a), kursantas – po to, kai užbaigiama pateisinanti jo neatvykimą į statutinę profesinio mokymo įstaigą pažyma (toliau – pažyma) dėl sveikatos sutrikdymo, bet ne vėliau kaip po 122 dienų nuo elektroninio nedarbingumo pažymėjimo ar medicininės pažymos (forma Nr. 094/a) pareigūnui ar pažymos kursantui išdavimo. Jeigu dėl sveikatos sutrikdymo elektroninis nedarbingumo pažymėjimas, medicininė pažyma (forma Nr. 094/a) ar pažyma neišduodama, į Centrinę medicinos ekspertizės komisiją pareigūnas ar kursantas siunčiamas nedelsiant, ne vėliau kaip per 3 darbo dienas nuo nurodytos aplinkybės paaiškėjimo.
. Sveikatos sutrikdymo mastą Centrinė medicinos ekspertizės komisija nustato vadovaudamasi įvykio tarnyboje, profesinio ar įvadinio mokymo metu tyrimo dokumentais, analizuodama medicinos dokumentus, atlikdama fizinės ir psichikos sveikatos būklės medicininį, psichologinį tyrimą, o prireikus – pagal kitus dokumentus ir naudodamasi aprobuotomis (įvertintomis) asmens sveikatos priežiūros, psichologinės diagnostikos technologijomis, laikydamasi sveikatos sutrikdymo mastui nustatyti būtinų asmens sveikatos priežiūros paslaugų saugumo ir tinkamumo reikalavimų.
. Įvykio tarnyboje, profesinio ar įvadinio mokymo metu tyrimo ir kitus dokumentus Centrinei medicinos ekspertizės komisijai pateikia pareigūną ar kursantą siunčianti įstaiga. Medicinos dokumentus Centrinė medicinos ekspertizės komisija gauna iš pareigūno ar kursanto ir (ar) jo nurodytų sveikatos priežiūros įstaigų.
. Centrinė medicinos ekspertizės komisija:
. nustato, ar yra medicinos mokslu pagrįstas padarinių pareigūno ar kursanto sveikatai ir pasireiškusio sveikatos sutrikdymu fizinio, cheminio, fizikinio, biologinio ar ergonominio veiksnio tarpusavio ryšys;
. nustato sunkų, apysunkį ar lengvą sveikatos sutrikdymo mastą, išskyrus tuos atvejus, kai sunkaus, apysunkio ar lengvo sveikatos sutrikdymo masto nėra;
. įvertina po sveikatos sutrikdymo likusius sveikatos pakitimus ir pareigūno sveikatos būklės tinkamumą tolesnei vidaus tarnybai, o kursanto – profesiniam mokymui.
. Centrinė medicinos ekspertizės komisija pateikia išvadas pagal Aprašo 9.1–9.3 papunkčius pareigūną ar kursantą siuntusiai įstaigai ir pareigūnui ar kursantui.
. Asmens duomenys, įskaitant specialių kategorijų asmens duomenis, tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, registrų ir informacinių sistemų veiklą reglamentuojančiais teisės aktais, duomenų valdytojo patvirtintais teisės aktais, reglamentuojančiais asmens duomenų tvarkymą. Asmens duomenys, įskaitant specialių kategorijų asmens duomenis, tvarkomi pareigūno ir kursanto sveikatos sutrikdymo masto nustatymo tikslais. Duomenų subjektų teisės įgyvendinamos vadovaujantis šiame punkte nurodytu Europos Parlamento ir Tarybos reglamentu ir duomenų valdytojų, į kuriuos kreipiamasi dėl duomenų subjekto teisių įgyvendinimo, nustatyta tvarka.
. Aprašo 8 punkte nurodyti dokumentai tvarkomi ir saugomi Lietuvos Respublikos dokumentų ir archyvų įstatyme nustatyta tvarka Lietuvos vyriausiojo archyvaro nustatytais terminais.
__________________________

VIDAUS TARNYBOS SISTEMOS PAREIGŪNŲ APRŪPINIMO TARNYBINIU BUTU (TARNYBINE GYVENAMĄJA PATALPA) TVARKOS APRAŠAS 


 SKYRIUS


. Vidaus tarnybos sistemos pareigūnų aprūpinimo tarnybiniu butu (tarnybine gyvenamąja patalpa) tvarkos aprašas (toliau – Aprašas) nustato vidaus tarnybos sistemos pareigūnų (toliau – pareigūnai) aprūpinimo tarnybiniu butu (tarnybine gyvenamąja patalpa) (toliau – tarnybinis butas) tvarką ir išsikėlimo iš tarnybinio buto termino pratęsimo atvejus, sąlygas ir tvarką.
Aprašas parengtas vadovaujantis Lietuvos Respublikos vidaus tarnybos statuto 65 straipsnio 1 ir 3 dalimis.
. Apraše vartojamos sąvokos suprantamos taip, kaip jos apibrėžtos Vidaus tarnybos statute.

. Pareigūnai prašymus dėl tarnybinio buto suteikimo pateikia statutinės įstaigos, kurioje pareigūnas eina pareigas, vadovui, statutinės įstaigos vadovas prašymą dėl tarnybinio buto suteikimo pateikia atitinkamos centrinės statutinės įstaigos vadovui, o centrinių statutinių įstaigų vadovai – atitinkamai vidaus reikalų ministrui, teisingumo ministrui ar finansų ministrui (toliau kartu – įstaigos vadovas). Prašyme dėl tarnybinio buto suteikimo pareigūnas nurodo kartu su juo gyvenančius šeimos narius, nurodytus Vidaus tarnybos statuto 33 straipsnio 7 dalyje (vardą (-us), pavardę (-es), gimimo datą, giminystės ryšį ir kitus duomenis, nurodytus Vidaus tarnybos statuto 33 straipsnio 7 dalyje).
. Įstaiga, kurios vadovui pareigūnas pagal Aprašo 3 punktą pateikia prašymą dėl tarnybinio buto suteikimo, ne vėliau kaip per 3 darbo dienas nuo šio prašymo gavimo dienos turi kreiptis į registrų tvarkytojus dėl šių duomenų gavimo:
. į Lietuvos Respublikos gyventojų registro tvarkytoją – dėl duomenų apie pareigūno šeiminę padėtį, jeigu pareigūnas turi šeimą;
. į Lietuvos Respublikos nekilnojamojo turto registro tvarkytoją – dėl duomenų, ar pats pareigūnas ar kartu su pareigūnu gyvenantys jo šeimos nariai, nurodyti Vidaus tarnybos statuto 33 straipsnio 7 dalyje, pareigūno tarnybos vietovėje neturi nuosavybės teise priklausančios tinkamos gyventi vienam asmeniui ar šeimai ir atitinkančios statybos bei specialiųjų normų (higienos, gaisrinės saugos ir kitų) reikalavimus gyvenamosios patalpos.
. Įstaigos vadovas per 3 darbo dienas nuo Aprašo 4 punkte nurodytų duomenų gavimo iš registrų dienos priima sprendimą dėl tarnybinio buto suteikimo. Sprendimas suteikti tarnybinį butą įforminamas įstaigos vadovo įsakymu, jame nurodomas tarnybinio buto suteikimo teisinis pagrindas, tarnybinio buto adresas, bendras naudingasis plotas, kambarių skaičius.
. Tarnybinis butas perduodamas naudotis pareigūnui, kai su juo sudaroma tarnybinio buto nuomos sutartis, bet ne vėliau kaip per vieną mėnesį nuo Aprašo 5 punkte nurodyto sprendimo priėmimo dienos.
. Įstaigos vadovas, priėmęs sprendimą nesuteikti tarnybinio buto, arba jo įgaliotas asmuo apie šį sprendimą informuoja pareigūną Lietuvos Respublikos viešojo administravimo įstatymo 13 straipsnyje nustatyta tvarka.
. Pareigūnas ne vėliau kaip per 5 darbo dienas nuo tos dienos, kai jis pats ar kartu su pareigūnu gyvenantis (-ys) jo šeimos narys (-iai), nurodytas (-ti) Vidaus tarnybos statuto 33 straipsnio 7 dalyje, pareigūno tarnybos vietovėje įgijo nuosavybės teise priklausančią tinkamą gyventi vienam asmeniui ar šeimai ir atitinkančią statybos bei specialiųjų normų (higienos, gaisrinės saugos ir kitų) reikalavimus gyvenamąją patalpą, privalo apie tai raštu pranešti įstaigos vadovui.

. Išsikėlimo iš tarnybinio buto terminas gali būti pratęstas šiais atvejais, kai pareigūnas:
. atleistas iš vidaus tarnybos pagal Vidaus tarnybos statuto 74 straipsnio 1 dalies 4 punktą;
. atleistas iš vidaus tarnybos pagal Vidaus tarnybos statuto 74 straipsnio 1 dalies 11 punktą;
. atleistas iš vidaus tarnybos pagal Vidaus tarnybos statuto 74 straipsnio 1 dalies 14 punktą;
. atleistas iš vidaus tarnybos pagal Vidaus tarnybos statuto 74 straipsnio 1 dalies 16 punktą;
. vienas augina nepilnametį vaiką (įvaikį), neatsižvelgiant į tai, kokiu pagrindu pareigūnas atleistas iš vidaus tarnybos;
. gyvena kartu su sutuoktiniu su negalia, sugyventiniu (partneriu) su negalia, vaiku (įvaikiu) su negalia, kuriems Lietuvos Respublikos asmens su negalia teisių apsaugos pagrindų įstatymo nustatyta tvarka nustatytas iki 25 procentų dalyvumo lygis (iki 2023 m. gruodžio 31 d. – darbingumo lygis) arba 30–55 procentų dalyvumo lygis (iki 2023 m. gruodžio 31 d. – darbingumo lygis), neatsižvelgiant į tai, kokiu pagrindu pareigūnas atleistas iš vidaus tarnybos;
. pats ar jo sutuoktinis, sugyventinis (partneris), vaikas (įvaikis) serga liga, kuri yra įtraukta į sveikatos apsaugos ministro nustatomą sunkių ligų sąrašą, neatsižvelgiant į tai, kokiu pagrindu pareigūnas atleistas iš vidaus tarnybos;
. perėjo tarnauti į kito ministro valdymo srities statutinę įstaigą ir yra bent viena iš Aprašo 9.5–9.7 papunkčiuose nurodytų aplinkybių.
. Aprašo 9 punkte nurodytiems pareigūnams jų motyvuotu rašytiniu prašymu, adresuotu atitinkamai vidaus reikalų, teisingumo ar finansų ministrui, atitinkamo ministro sprendimu išsikėlimo iš tarnybinio buto terminas gali būti vieną kartą pratęstas ne ilgiau kaip 60 dienų nuo Vidaus tarnybos statuto 65 straipsnio 3 dalyje nustatyto išsikėlimo iš tarnybinio buto termino pabaigos. Šis prašymas turi būti pateiktas ne vėliau kaip prieš 3 darbo dienas iki Vidaus tarnybos statuto 65 straipsnio 3 dalyje nustatyto išsikėlimo iš tarnybinio buto termino pabaigos. Pagrindžiant Aprašo 9.5–9.7 papunkčiuose nurodytas aplinkybes, prie prašymo atitinkamai pridedamas šias aplinkybes patvirtinantis dokumentas.
. Aprašo 10 punkte nurodytas prašymas turi būti išnagrinėtas ir sprendimas dėl išsikėlimo iš tarnybinio buto termino pratęsimo turi būti priimtas ne vėliau kaip per 3 darbo dienas nuo nurodyto prašymo ir Aprašo 10 punkte nurodyto dokumento gavimo Lietuvos Respublikos vidaus reikalų ministerijoje, Lietuvos Respublikos teisingumo ministerijoje arba Lietuvos Respublikos finansų ministerijoje dienos. Priėmus sprendimą nepratęsti išsikėlimo iš tarnybinio buto termino, atitinkamas ministras ar jo įgaliotas asmuo apie šį sprendimą informuoja Aprašo 9 punkte nurodytą pareigūną Viešojo administravimo įstatymo 13 straipsnyje nustatyta tvarka.
. Išsikėlimo iš tarnybinio buto terminas nepratęsiamas, jeigu Aprašo 9 punkte nurodyti pareigūnai neįvykdė Aprašo 8 punkte nustatytos pareigos arba turi įsiskolinimų už tarnybinio buto nuomą, energiją, ryšių ar komunalines paslaugas.
. Priėmus sprendimą pratęsti išsikėlimo iš tarnybinio buto terminą, tarnybinio buto nuomos sutartis yra pratęsiama tam laikotarpiui, kuriam yra pratęsiamas išsikėlimo iš tarnybinio buto terminas.

 SKYRIUS


. Už suteiktą tarnybinį butą pareigūnas moka gyvenamosios patalpos nuomos mokestį, apskaičiuotą vadovaujantis Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčio dalies kompensacijos dydžio apskaičiavimo metodika, patvirtinta Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčio dalies kompensacijos dydžio apskaičiavimo metodikos, minimalaus bazinio būsto nuomos ar išperkamosios būsto nuomos mokesčio dalies kompensacijos dydžio ir bazinio būsto nuomos ar išperkamosios būsto nuomos mokesčio dalies kompensacijos dydžio perskaičiavimo koeficiento patvirtinimo“.
. Už suteiktą tarnybinį butą pareigūnas moka mokesčius už šaltą ir karštą vandenį, elektros energiją, dujas, šiluminę energiją, ryšių ir visas komunalines paslaugas pagal toje vietovėje galiojančius tarifus vadovaudamasis Valstybės ir savivaldybių gyvenamųjų patalpų nuomininkų atsiskaitymo už šaltą ir karštą vandenį, elektros energiją, dujas, šiluminę energiją ir komunalines paslaugas tvarkos aprašu, patvirtintu Lietuvos Respublikos Vyriausybės 2001 m. liepos 11 d. nutarimu Nr. 876 „Dėl Valstybės ir savivaldybių gyvenamųjų patalpų nuomininkų atsiskaitymo už šaltą ir karštą vandenį, elektros energiją, dujas, šiluminę energiją ir komunalines paslaugas tvarkos aprašo patvirtinimo“.
. Asmens duomenys, įskaitant specialių kategorijų asmens duomenis, tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, registrų ir informacinių sistemų veiklą reglamentuojančiais teisės aktais, duomenų valdytojo patvirtintais teisės aktais, reglamentuojančiais asmens duomenų tvarkymą. Asmens duomenys, įskaitant specialių kategorijų asmens duomenis, tvarkomi tik aprūpinimo tarnybiniu butu ir išsikėlimo iš tarnybinio buto termino pratęsimo tikslais. Duomenų subjektų teisės įgyvendinamos vadovaujantis šiame punkte nurodytu Europos Parlamento ir Tarybos reglamentu ir duomenų valdytojų, į kuriuos kreipiamasi dėl duomenų subjekto teisių įgyvendinimo, nustatyta tvarka.
. Apraše nustatytais atvejais pareigūnų pateikti dokumentai tvarkomi ir saugomi Lietuvos Respublikos dokumentų ir archyvų įstatyme nustatyta tvarka Lietuvos vyriausiojo archyvaro nustatytais terminais.
. Apraše nustatytais atvejais priimti sprendimai arba neveikimas gali būti skundžiami Vidaus tarnybos statuto ir Lietuvos Respublikos administracinių bylų teisenos įstatymo nustatyta tvarka.
_________________________

PATVIRTINTA
Lietuvos Respublikos Vyriausybės
2018 m. gruodžio 12 d. nutarimu Nr. 1300
(Lietuvos Respublikos Vyriausybės
2024 m. sausio 3 d. nutarimo Nr. 10
redakcija)


VIDAUS TARNYBOS SISTEMOS PAREIGŪNŲ IR KURSANTŲ SUNKIŲ, APYSUNKIŲ IR LENGVŲ SUŽEIDIMŲ, TRAUMŲ IR KITŲ SVEIKATOS SUTRIKDYMŲ SĄRAŠAS

. Vidaus tarnybos sistemos pareigūnų ir kursantų sunkių, apysunkių ir lengvų sužeidimų, traumų ir kitų sveikatos sutrikdymų sąrašas (toliau – Sąrašas) parengtas vadovaujantis Lietuvos Respublikos vidaus tarnybos statuto 60 straipsnio 9 dalimi.
. Sunkiems sužeidimams, traumoms ir kitiems sveikatos sutrikdymams priskiriami:
. kiauriniai kaukolės sužeidimai, tarp jų ir be galvos smegenų pažeidimo, kaukolės skliauto ir pamato atvirieji ir uždarieji lūžiai;
. vidutinio ir sunkaus laipsnio galvos smegenų sumušimas (kai suspaudžiamos ir nesuspaudžiamos galvos smegenys), sunkus galvos smegenų sukrėtimas;
. kraujo išsiliejimas: virš kietojo smegenų dangalo, po kietuoju smegenų dangalu ar (ir) po voratinkliniu smegenų dangalu;
. kaklo slankstelio lūžis;
. atvirieji ir uždarieji stuburo sužeidimai, traumos, kai kartu pažeidžiamos nugaros smegenys ar nervų šaknelės;
. nugaros smegenų sužalojimas;
. ryklės, gerklų, trachėjos, stemplės kiauriniai sužalojimai;
. gerklų ir trachėjos lūžiai (su gleivinės plyšimu), sukėlę kvėpavimo sutrikimą;
. kaklo suspaudimas ar kitokia mechaninė asfiksija, sukėlusi objektyviais duomenimis patvirtintą smegenų kraujotakos sutrikdymą;
. kiauriniai krūtinės ląstos, pilvo ertmės sužalojimai (taip pat tuo atveju, kai nepažeisti vidaus organai);
. atvirieji inkstų, antinksčių, kasos, šlapimo pūslės, priešinės liaukos, tiesiosios žarnos viršutinės ar vidurinės dalies sužalojimai;
. uždarieji krūtinės ląstos ar pilvo organų sužalojimai, nustatyti operacijos metu;
. atviras žastikaulio, šlaunikaulio ar blauzdikaulio kaulų lūžis ar uždarieji mažiausiai dviejų ilgųjų kaulų (blauzdikaulio, šlaunikaulio, žastikaulio) lūžiai;
. trauminis rankos ar kojos, vienos rankos visų pirštų amputavimas;
. dubens kaulų lūžiai, pažeidę dubens žiedo vientisumą;
. aortos, viršutinės ar apatinės tuščiosios venos, bendrosios, vidinės ir išorinės miego arterijų, poraktikaulinės, pažasties, žasto, klubo, šlaunies ir pakinklio arterijų ar atitinkamų venų sužalojimas;
. sužalojimai, sukėlę sunkų šoką, sunkų kolapsą, riebalinę ar oro emboliją ar ūmų inkstų nepakankamumą;
. I–II laipsnio nudegimai, kai pažeista daugiau kaip 25 procentai kūno paviršiaus, III laipsnio nudegimai, kai pažeista daugiau kaip 10 procentų kūno paviršiaus, kvėpavimo takų pažeidimai ir (ar) yra pažeistos labai svarbios kūno sritys (veidas, tarpvietė, plaštaka, pėdos), nudegimai elektros lanku;
. III ir IV laipsnių nušalimai, sutrikdę organų funkcijas;
. cheminiai nudegimai, sukėlę gyvybei pavojingą organizmo apnuodijimą;
. elektros trauma, dėl kurios netenkama sąmonės ar sutrinka kvėpavimo ir širdies veikla;
. jonizuojančiosios spinduliuotės sukelta sunki spindulinė liga;
. susirgimas sunkia liga – žmogaus imunodeficito viruso (ŽIV) sukelta liga, juodlige, stablige, pasiutlige, hemoragine karštine (Ebolo, Marburgo, Laso), dujine gangrena, spongiformine encefalopatija, maru, cholera, raupais, geltonąja karštine ar kita gyvybei pavojinga infekcine liga, galinčia sukelti mirtį ar ilgalaikę negalią;
. vienos akies ar abiejų akių visiškas aklumas ar stabilus regėjimo pablogėjimas, kai nematoma pirštų iš dviejų metrų ir mažesnio atstumo (regėjimo aštrumas – 0,04 ir mažesnis);
. kalbos netekimas, kai nesugebama reikšti minčių kitiems suprantamais žodžiais;
. klausos organų veiklos sutrikdymas, sukėlęs abiejų ausų visišką kurtumą, labai ryškių vestibulinių sutrikimų;
. išorinių priežasčių poveikio sukeltas lytinės veiklos (sugebėjimo lytiškai santykiauti, apvaisinti, pastoti, išnešioti ar gimdyti) sutrikdymas;
. normalaus nėštumo nutrūkimas ar dirbtinis nėštumo nutraukimas (neatsižvelgiant į nėštumo trukmę);
. difuzinis galvos smegenų aksonų pažeidimas;
. daugybiniai veido kaulų lūžiai, išskyrus nosikaulius;
. kaklo slankstelio panirimas ar išnirimas, kai kartu pažeidžiamos nugaros smegenys ar nervų šaknelės;
. gyvybei pavojingi ūminiai apsinuodijimai;
. sunkus psichikos sutrikimas (reaktyvinės būsenos, keliančios pavojų savo ir kitų asmenų gyvybei bei sveikatai bei žymiai sutrikdančios darbingumą ir socialinę adaptaciją);
. kiti išorinių priežasčių poveikio padariniai (sunkus suluošinimas, nepataisomas kūno, veido subjaurojimas), pavojingos ir ypač pavojingos žmonių užkrečiamosios ligos, kurių sąrašą tvirtina sveikatos apsaugos ministras, sukėlusios didelių anatominių pakitimų ar negrįžtamų funkcinių sutrikimų, kurie lėmė tarnybinį kaitumą ar netinkamumą vidaus tarnybai dėl sveikatos būklės.
. Apysunkiams sužeidimams, traumoms ir kitiems sveikatos sutrikdymams priskiriami:
. sužeidimai, traumos ir kiti sveikatos sutrikdymai, sukėlę anatominių pakitimų ar funkcinių sutrikimų, kurie lėmė laikinąjį nedarbingumą, trunkantį 21 dieną ir ilgiau, ar tinkamumo vidaus tarnybai sumažėjimą dėl sveikatos būklės:
. galvos smegenų sumušimas, kita galvos smegenų trauma;
. abiejų ausų kaušelių didesnės dalies netekimas;
. atvirieji ir uždarieji žandikaulių lūžiai;
. dalies liežuvio netekimas, sunkinantis kalbą ir rijimą;
. trijų ir daugiau šonkaulių lūžiai;
. komplikuoti kaulų išnirimai;
. stuburkaulio krūtinės ar juosmens slankstelio kūno lūžiai;
. kryžkaulio, uodegikaulio lūžiai;
. vienos kojos visų pirštų, plaštakos I ar II piršto, III ir IV pirštų ar kelių galūnių pavienių pirštų amputavimas;
. vieno raktikaulio, vieno iš dilbio kaulų, šeivikaulio atvirieji izoliuoti lūžiai;
. peties–raktikaulio, krūtinkaulio–raktikaulio sąvaržos vientisumo pažeidimas;
. sąnarių (peties, alkūnės, klubo, kelio, čiurnos) raiščių nutrūkimai;
. I–II laipsnio nudegimai, kai pažeista 16–25 procentų kūno paviršiaus, III laipsnio nudegimai, kai pažeista 3–10 procentų kūno paviršiaus;
. III laipsnio nušalimai;
. sužeidimai, traumos ir kiti sveikatos sutrikdymai, sukėlę anatominių pakitimų ar funkcinių sutrikimų, kurie lėmė tinkamumo vidaus tarnybai sumažėjimą dėl sveikatos būklės:
. stabilus regėjimo sumažėjimas iki 0,08–0,09 (be korekcijos);
. stabilus III laipsnio klausos susilpnėjimas;
. netaisyklingas sąkandis po žandikaulio lūžių, vidutiniškai trikdantis kramtymo funkciją;
. įprastiniai apatinio žandikaulio išnirimai;
. įprastiniai žastikaulio išnirimai;
. peties sąnario kontraktūra, kai vidutiniškai sutrikdoma judesių apimtis;
. alkūnės, riešo, klubo, kelio, čiurnos sąnarių kontraktūra funkciškai patogioje padėtyje, plaštakos I ar II piršto, III ir IV pirštų kontraktūra;
. audinių randai po traumų, ne mažesni kaip 2–3 procentai kūno paviršiaus, nedaug ar vidutiniškai apribojantys judesius, apsunkinantys drabužių dėvėjimą, avalynės avėjimą;
. kiti išorinių priežasčių poveikio padariniai (vidutiniškas suluošinimas), sukėlę negrįžtamų anatominių pakitimų ir (ar) funkcinių sutrikimų, 21 dieną ir ilgiau trunkantį laikinąjį nedarbingumą ar tinkamumo vidaus tarnybai sumažėjimą, ar tarnybinį kaitumą dėl sveikatos būklės;
. trijų ir daugiau dantų netekimas;
. užsikrėtimas žmogaus imunodeficito virusu (ŽIV); užsikrėtimas B ar (ir) C hepatito virusu, kurio pasekmė – sukėlėjo nešiojimas; susirgimas virusiniu B ar (ir) C hepatitu; susirgimas kitomis, išskyrus Sąrašo 2.23 ir 2.34 papunkčiuose nurodytas, pavojingomis žmonių užkrečiamosiomis ligomis, kurios lėmė laikinąjį nedarbingumą, trunkantį 21 dieną ir ilgiau, ir (ar) tinkamumo vidaus tarnybai sumažėjimą dėl sveikatos būklės.
. Lengviems sužeidimams, traumoms ir kitiems sveikatos sutrikdymams priskiriami:
. sužeidimai, traumos ir kiti sveikatos sutrikdymai, kurie lėmė ilgiau kaip 10 dienų trunkantį laikinąjį nedarbingumą:
. uždaroji kaukolės trauma, sukėlusi galvos smegenų sukrėtimą, uždaroji stuburo smegenų trauma;
. nekiauriniai sužeidimai ir traumos, jeigu nepažeisti vidaus organai, sąnariai, sausgyslės, stambiųjų nervų kamienai ar pagrindinės kraujagyslės;
. sąnarių raiščių įtrūkimas;
. nekomplikuoti kaulų išnirimai;
. vieno iš plaštakos trijų pirštų (III, IV ar V) amputavimas dėl traumos, pavienio III, IV ar V plaštakos piršto kontraktūra, vienos apatinės galūnės pavienių pirštų amputavimas;
. uždarieji pavienių dubens kaulų (klubikaulio skiauterės ar sparno, vieno sėdynkaulio ar vieno gaktikaulio) lūžiai, nesuardantys dubens žiedo vientisumo, nepažeidę vidaus organų, stambiųjų kraujagyslių ir nervų;
. pėdos, plaštakos kaulų, vieno šonkaulio ar dviejų šonkaulių, vieno raktikaulio, vieno dilbio kaulo, šeivikaulio, vidinio blauzdikaulio kulkšnelio izoliuoti uždarieji lūžiai, Sąrašo 2 ir 3 punktuose nenurodyti atvirieji lūžiai, kurie po gydymo gerai suauga;
. I–II laipsnio nudegimai, kai pažeista 10–15 procentų kūno paviršiaus, III laipsnio nudegimai, kai pažeista apie 2 procentus kūno paviršiaus;
. II laipsnio nušalimai;
. akies ragenos, junginės svetimkūniai, nekiaurinės akies traumos, laikinai sutrikdę regėjimą, I laipsnio akies nudegimai;
. kiti sveikatos sutrikdymai, kurie lėmė ilgiau kaip 10 dienų trunkantį laikinąjį nedarbingumą, išskyrus Sąrašo 2 ir 3 punktuose nurodytus sužeidimus, traumas ir kitus sveikatos sutrikdymus;
. vieno ar dviejų dantų netekimas;
. veido minkštųjų audinių traumos ir sužeidimai, jeigu yra dantų lūžių, nosies kaulų uždarieji lūžiai, dalinis nosies sparnelio atplėšimas, dalinis ausies kriauklės atplėšimas.
_______________________


Pakeitimai:

1.

                    Lietuvos Respublikos Vyriausybė, Nutarimas
                
Nr. 816,
2020-07-16,
paskelbta TAR 2020-07-21, i. k. 2020-16187                
Dėl Lietuvos Respublikos Vyriausybės 2018 m. gruodžio 12 d. nutarimo Nr. 1300 „Dėl Lietuvos Respublikos vidaus tarnybos statuto įgyvendinimo“ pakeitimo

2.

                    Lietuvos Respublikos Vyriausybė, Nutarimas
                
Nr. 1091,
2020-10-07,
paskelbta TAR 2020-10-09, i. k. 2020-21117                
Dėl Lietuvos Respublikos Vyriausybės 2018 m. gruodžio 12 d. nutarimo Nr. 1300 „Dėl Lietuvos Respublikos vidaus tarnybos statuto įgyvendinimo“ pakeitimo

3.

                    Lietuvos Respublikos Vyriausybė, Nutarimas
                
Nr. 1006,
2021-12-01,
paskelbta TAR 2021-12-03, i. k. 2021-25154                
Dėl Lietuvos Respublikos Vyriausybės 2018 m. gruodžio 12 d. nutarimo Nr. 1300 „Dėl Lietuvos Respublikos vidaus tarnybos statuto įgyvendinimo“ pakeitimo

4.

                    Lietuvos Respublikos Vyriausybė, Nutarimas
                
Nr. 10,
2024-01-03,
paskelbta TAR 2024-01-04, i. k. 2024-00114                
Dėl Lietuvos Respublikos Vyriausybės 2018 m. gruodžio 12 d. nutarimo Nr. 1300 „Dėl Lietuvos Respublikos vidaus tarnybos statuto įgyvendinimo“ pakeitimo

